**СТАНОВИЩЕ**

**за осъществен контрол**

по чл. 232 от ЗОП

за съответствие с изискванията на ЗОП на проектите на документи по чл. 232, ал. 3, т. 1 ЗОП (І етап)

за съответствие с изискванията на ЗОП на документите по чл. 232, ал. 3, т. 2 ЗОП (ІІ етап)

**РАЗДЕЛ І**

**Процедура**

|  |  |
| --- | --- |
| Към КСИ № | КСИ-278/2019 г. |
| ИН на регистрационната форма от ССИ: | 20191101-00115-0012 |
| Възложител: | **Община Русе** |
| Вид на възложителя: | публичен (чл. 5, ал. 2, т. 1-17 и ал. 3 ЗОП)  секторен (чл. 5, ал. 4,т. 1-3 ЗОП) |
| Вид на процедурата | Открита |
| Процедурата е „ускорена“: | Да  Не |
| Обект на поръчката: | Строителство  Доставки  Услуги  Услуги по Приложение № 2 |
| Предмет на поръчката: | „Упражняване на строителен надзор, в т. ч. инвеститорски контрол и изготвяне на оценки за съответствие на инвестиционни проекти във фаза идейна и работна на обект „Проектиране и изграждане на анаеробна инсталация за разделно събрани биоразградими отпадъци на територията на РСУО Русе“ |
| Обособени позиции: | Да Брой:  Не |
| Професионална/и област/и, в която/които попада предметът на възлаганата поръчка (според възложителя): | Извън списъка |
| Срок за изпълнение: | До 31.12.2023 г. |
| Прогнозна стойност на поръчката в лв. без ДДС: | 900 000 |
| Финансиране: | Изцяло от националния бюджет  Изцяло или частично със средства от ЕС  Друго: |
| Критерий за възлагане на поръчката: | Най-ниска цена  Ниво на разходите  Оптимално съотношение качество/цена |
| *Коментари и други бележки:* | |

**РАЗДЕЛ ІІ**

**Проверени документи**

|  |  |
| --- | --- |
| Проверката обхваща следните документи:   1. Проекта на решение за откриване на процедурата; 2. Проекта на обявление, с което се оповестява откриването на процедурата; 3. Проекта на техническа спецификация; 4. Проекта на методика за оценка. | |
| Всички документи, подлежащи на контрол, са получени в АОП | Да  Не |
| Всички документи, подлежащи на контрол, са изпратени по предвидения ред | Да  Не |
| Проверката на проектите на техническата спецификация и методиката за оценка е извършена от външен експерт по чл. 232а ЗОП | Да  Не |
| *Коментари и други бележки:*  В проекта на решение за откриване на процедурата е отбелязано, че професионалната област, в която попада предметът на поръчката, е извън списъка по чл. 2, ал. 1 от Наредба за външните експерти при предварителен контрол на обществени поръчки (списък на областите, в които са необходими специалисти за проверка). Предвид изложеното, проверката на проектите на техническата спецификация и методиката за оценка е осъществена от експерти на АОП и обхваща съответствието на документите с изискванията на ЗОП. | | |

**РАЗДЕЛ ІІІ**

**Резултати от проверката на АОП**

**ІІІ.1) Проект на решение за откриване на процедурата**

|  |
| --- |
| *Констатации и препоръки:*  В поле І.1) на проекта на решение е посочен код NUTS: BG423 – Пазарджик, който не съответства на указания в полето пощенски адрес на възложителя. В случая, предвид попълнения в полето адрес, коректният NUTS код е BG323 - Русе. Препоръчваме редакция. |

**ІІІ.2) Проект на обявление за обществена поръчка**

|  |
| --- |
| **Възлагащ орган** |
| *Констатации и препоръки:*   1. В проекта на обявление е отбелязано, че документът е „за публикуване“. Обръщаме внимание, че на първия етап на контрол по чл. 232 ЗОП в АОП се изпращат проекти на документи, респ. правилната отметка е „Проект на решение“ (виж чл. 232, ал. 3, т. 1 ЗОП и чл. 122, ал. 1 ППЗОП). 2. В поле I.1) „Адрес на профила на купувача“ и в поле І.3) „Документацията за обществената поръчка е достъпна…“ е посочен един и същ интернет адрес. Препоръчваме при откриване на процедурата да се попълнят адресите, отговарящи на наименованията на съответните полета. 3. В поле I.2) не е отбелязано, че поръчката обхваща съвместно възлагане. Същевременно от техническата спецификация е видно, че предвидената за изграждане инсталация ще обслужва няколко общини, които са подписали споразумение за партньорство, съгласно което се съгласяват община Русе да е възложител на поръчката. Препоръчваме да се прецени дали в поле I.2) не следва да се отбележи „съвместно възлагане“. |

|  |
| --- |
| **Обхват на поръчката** |
| *Констатации и препоръки:*  В поле II.1.1) наименованието на поръчката е недовършено. Препоръчваме допълване, като при необходимост се използват съкращения или част от текста се пренесе в друго поле (с препратка към него). |

|  |
| --- |
| **Годност (правоспособност) за упражняване на професионална дейност** |
| *Констатации и препоръки:*  В поле III.2.2) са изброени основанията, наличието на които води до отстраняване на участник от процедурата. Препоръчваме да се прецизират наименованията/съкращенията на част от изброените нормативни актове („ЗИФОДРЮПДРСТЛТДС“, „Закона за труд. миграция“). |

|  |
| --- |
| **Административна информация** |
| *Констатации и препоръки:*  В полета IV.2.2) и IV.2.7) липсва информация за срока за получаване на офертите и датата на тяхното отваряне. Препоръчваме при откриване на процедурата информацията да се допълни, като се съобразят минималните срокове по чл. 74 ЗОП (вж. и § 131 от ПЗР на ЗОП, обн. – ДВ, бр. 86 от 2018, изм. и доп. – ДВ, бр. 83 от 2019 г, в сила от 01.11.2019 г.). |

**РАЗДЕЛ IV**

**Допълнителна информация**

|  |
| --- |
| 1. Становището касае съответствието на представените в АОП проекти на документи с изискванията на ЗОП. Преценката за съответствие с други нормативни актове е извън правомощията на Агенцията и следва да се направи от възложителя.  2. На Портала за обществени поръчки, в Тематична област – „Образци и списъци“, са публикувани одобрени стандартизирани проекти на договори и стандартизирани клаузи на договори. Възложителят е длъжен да ги прилага, освен когато естеството на поръчката не позволява това (вж. чл. 231, ал. 4 и ал. 5 ЗОП). Неприлагането на стандартизираните изисквания и документите се мотивира писмено в досието на обществената поръчка. |

**ИЗПЪЛНИТЕЛЕН ДИРЕКТОР: Подпис (не се чете)**

**Доц. д-р МИГЛЕНА ПАВЛОВА**

**Вярно с оригинала,**

**подписан на хартия**